Хәҙерге заман мөгөҙморондарының  төп айырмаһы - моронондағы мөгөҙө. Төрөнә ҡарап улар бер йәки  ике булыуы мөмкин, ҡаҙылма мөгөҙморондарҙың  ҡайһы бер төрҙәрендә бөтөнләй булмаған. Алғы мөгөҙө морон һөйәгенән, артҡыһы (әгәр булһа ) маңлай һөйәгенән үҫеп сыҡҡан була. Ҡаты булыуға ҡарамаҫтан, мөгөҙ һөйәк туҡымаһынан  түгел, ә кератиндан — сәстә лә була торған аҡһымдан тора. Ҡайһы бер браконьерҙар мөгөҙморон мөгөҙөнә ихтыяж юғары булыу сәбәпле күпләп һунар итә, сөнки    мөгөҙҙөң шифаһы бар, ир-аттың потенцияһын арттыра тигән яңылыш фекер йәшәп килә. Иң ҙур  мөгөҙҙөң оҙонлоғо 158 сантиметр булғанлығы билдәле.